سادھو ہیرانند

ہیرانند شوقیرام آڈوانی المعروف سادھو ہیرانند ، (پیدائش: 23 مارچ 1863ء - وفات: 14 جولائی 1893ء) سندھی زبان کے نامور نثر نگار، صحافی، ماہر تعلیم اور تعلیم نسواں کے علمبردار تھے۔ وہ 23 مارچ 1863ء میں حیدرآباد، سندھ (بمبئی پریزیڈنسی)، برطانوی ہندوستان میں پیدا ہوئے۔ وہ دیوان شوقیرام آڈوانی کے تیسرے نمبر کے فرزند اور نول رائے آڈوانی کے چھوٹے بھائی تھے۔ ہیرانند نے حیدرآباد اور کلکتہ سے تعلیم حاصل کی۔ انھوں نے اپنے بھائی کے ساتھ مل کر لڑکے لڑکیوں کے مخلوط تعلیمی ادارے یونین اکیڈمی کی بنیا رکھی جو نول رائے ہیرانند اسکول کے نام سے بھی مشہور ہوا۔ انھوں نے سندھی زبان کے ماہنامہ ادبی مجلہ سرسوتی کی ادارت کی۔ سندھی زبان کے اخبار سندھ سدھار اور انگریزی اخبار سندھ ٹائمز کی ادارت کے فرائض بھی انجام دیے۔ دیارام گدومل نے انھیں سندھ کا رشی کے خطاب سے نوازا۔ ہیرانند شوقیرام 30 برس کی عمر میں 14 جولائی 1893ء کو حیدرآباد، سندھ میں انتقال کر گئے۔

 حوالہ جات 

زمرہ:1863ء کی پیدائشیں
زمرہ:1893ء کی وفیات
زمرہ:حیدرآباد، سندھ کی شخصیات
زمرہ:سندھ کے صحافی
زمرہ:سندھی شخصیات
زمرہ:سندھی مصنفین